**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***

**IMPORTANT!**

1. Înainte de călătoria dumneavoastra, verificați cerințele pentru intrarea pe teritoriul Republicii Socialiste Vietnam pe site-ul Ministerului Afacerilor Externe al României la următorul link: <https://www.mae.ro/travel-conditions>

**Regimul de vize:**

**Începând cu data de 15 august 2025, cetățenii români, titulari ai oricărui tip de pașaport valabil emis de România sunt exceptați de la obligativitatea deţinerii unei vize pentru intrarea pe teritoriul Republicii Socialiste Vietnam, în scopuri turistice**, pentru şederi cu durata de până la **45 de zile,** conform rezoluției Guvernului vietnamez nr. 229/NQ-CP/8.08.2025.  Rezoluția Guvernului este aplicabilă în perioada **15 august 2025 – 14 august 2028**.

Posesorii de **pașapoarte diplomatice și de serviciu** sunt exceptați de la obligativitatea deținerii vizei pentru șederi ce nu depășesc o perioadă de 90 de zile.

Cetățenii români care au întrebări suplimentare despre măsurile recent adoptate de Guvernul R.S. Vietnam se pot adresa următoarelor instituții vietnameze:

* Departamentul de Imigrări din cadrul Ministerului Securității Publice - <https://evisa.xuatnhapcanh.gov.vn/web/guest/lien-he>
* Ambasada R.S. Vietnam în România - <https://vnembassy-bucharest.mofa.gov.vn/en-us/embassy/Contact/Pages/default.aspx>

**Înainte de plecare, vă rugăm să vă asigurați că detineți următoarele documente:**

* bilete de avion dus-întors
* pașaport valabil minimum 6 luni de la data intrării în țară
* voucher de cazare
* polița de asigurare (insistent recomandată)
* în cazul în care călătoriți cu un copil sub 18 ani: Un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara, cat si certificatul copilului. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).

Nu există la acest moment vaccinuri obligatorii pentru deplasări în R.S. Vietnam. Cu toate acestea, vă recomandăm ca înaintea călătoriei să consultați recomandările disponibile pe site-ul Institutului Național de Sănătate Publică - **Centrul Național de Supraveghere și Control al Bolilor Transmisibile**,

secțiunea Sfaturi pentru călători: <https://www.cnscbt.ro/index.php/sfaturi-pentru-calatori>  și cele ale **Centrului European de Control și Prevenire a Bolilor**: <http://ecdc.europa.eu/en/healthtopics>.

De asemenea, vă recomandăm să vă adresați unui cabinet de vaccinări internaționale (<https://www.cnscbt.ro/index.php/sfaturi-pentru-calatori/535-cabinete-vaccinari-internationale>),de preferință cu cel puțin o lună înaintea călătoriei în R.S. Vietnam, în vederea informării în legătură cu vaccinurile recomandate și profilaxia pentru prevenirea unor boli răspândite în acest spațiu.

**Encefalita japoneză** este răspândită în sudul R.S. Vietnam, **febra denga** fiind semnalată pe tot teritoriul țării, cu intensificări în timpul sezonului ploios, iar **malaria** - în unele regiuni. Se recomandă profilaxia contra malariei și a altor boli transmise de țânțari și luarea de măsuri de protecție contra lor precum utilizarea de creme protectoare, îmbrăcăminte cu mânecă lungă, pantaloni lungi de culoare închisă și folosirea insecticidelor în încăperi.**Intoxicațiile alimentare și parazitare** sunt comune. Astfel, vă recomandăm să acordați o atenție sporită igienei alimentare și alegerii localurilor pentru a servi masa.

Facilitățile medicale și serviciile de sănătate din R.S. Vietnam adesea nu îndeplinesc standardele occidentale. În afara capitalei și a orașelor mari, serviciile și echipamentele medicale sunt limitate, îngreunând intervențiile în caz de urgență. Personalul medical vorbește, în general, puțin sau deloc limba engleză, cu excepția structurilor medicale private internaționale din orașele mari, precum Hanoi, Ho Chi Minh City, Da Nang. În cazul unei afecțiuni serioase ori al unui accident, se poate impune transportul de urgență pentru tratament într-o facilitate medicală din țările vecine, precum Thailanda sau Singapore. Transportul aerian în astfel de urgențe medicale este extrem de costisitor.

Astfel, vă recomandăm încheierea unei **asigurări medicale și de călătorie** pe întreaga perioadă a șederii în R.S. Vietnam, care să prevadă **inclusiv evacuarea și repatrierea medicală.**

Spitalele și medicii pot pretinde prețuri ridicate și plata trebuie făcută, de regulă, înaintea tratamentului. În situația unui tratament medical, cetățenii străini trebuie să fie pregătiți să suporte unele costuri, chiar dacă posedă asigurare de călătorie.

În stațiunile turistice, puteți contacta recepțiile hotelurilor și operatorii de turism pentru a vă informa despre serviciile medicale existente în zona respectivă.

**Numărul de telefon pentru urgențe medicale** pentru apelarea unei ambulanțe publice în R.S. Vietnam este **115**.

**Atenție! Este interzisă introducerea în R.S. Vietnam a drogurilor. Infracțiunile legate de droguri sunt sancționate cu pedeapsa capitală ori închisoarea.**

Sezonul cicloanelor tropicale se desfășoară *între lunile* *noiembrie și aprilie* a anului următor.

Sezonul taifunurilor în R.S. Vietnam se înregistrează *de la începutul lunii iunie până la sfârșitul lunii noiembrie*, cu o variabilitate semnificativă în diverse regiuni geografice, zonele de coastă și centrale fiind mai vulnerabile.

Trebuie să obțineți și să tipăriți toate documentele în prealabil, Coral Travel nu eliberează documente la aeroport.După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele.

• Administraţia Naţională a Vămilor – [www.customs.ro](http://www.customs.ro)

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dumneavoastră.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la sfârșitul zborului. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) și aeroportul de sosire/plecare din destinație pot suferi modificări.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul sau pe site-ul oficial al companiei aeriene si/sau al aeroportului de decolare.Vă recomandăm să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Daca ati achizitionat serviciile de transfer, partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Vă atragem atenția, dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor de pe un aeroport din România, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile comerciale prevăd absența alimentelor și (sau) băuturilor în timpul unui zbor care durează mai puțin de cinci ore sau acestea pot fi achizitionate contra cost in timpul zborului. Vă rugăm să clarificați aceste informatii privind serviciile de catering la bord, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Vietnam**

Trebuie să treceți individual prin controlul pașapoartelor, zona vamală și să vă recuperați personal bagajele.Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală. Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus. În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat.

Doar in cazul in care ati achizitionat si serviciile de transfer:

La ieșirea din aeroport veți fi întâmpinați cu pancarte pe care se afla numele dumneavoastra si numele companiei partenere, ODEON TOURS. Numele companiei partenere cat si numerele de telefon si adresele sunt trecute pe voucher. Dupa ce prezentati voucherul spre verificare veți fi apoi îndrumați către vehiculul dumneavoastra de transfer.

Telefon de urgenta + 84 283 861 41 05

 **În hotel**

In conformitate cu regulile internationale cazarea la hotel are loc dupa orele 14:00 (P.M) iar check out ul pana in orele 12:00 (P.M) indiferent de orarul de zbor existent.

Unele hoteluri isi rezerva dreptul de a retine un deposit care este achitat de catre turist la receptiile acestora. Depozitul este recuperat in ziua check out ului (in cazul in care turistul nu are nimic de achitat).

De asemenea, hotelurile isi rezerva dreptul de a solicita un depozit suplimentar in cazul in care suma a fost depasita.

**În ziua returului în România**

Doar in cazul in care ati achizitionat si serviciile de transfer:

Cu o zi înainte de zborul de întoarcere veti primi informatiile referitoare la transferul de retur de la receptia hotelului sau in camera.Vă rugăm să așteptați în fața hotelului (sau in locul indicat) la ora specificată, deoarece șoferul de autocar/mașină nu va putea intra în hotel pentru a vă căuta.Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului, etc.).

În cazul pierderii ori furtului pașaportului în timpul deplasării/șederii în R.S. Vietnam, trebuie să contactați imediat autoritățile locale pentru înregistrarea unei declarații referitoare la pierderea/furtul documentului de călătorie. Pentru aceasta este obligatorie prezentarea personală la secția de poliție din zona unde a avut loc incidentul. Pentru a facilita soluționarea unor astfel de situații neplăcute, se recomandă persoanelor care călătoresc în R.S. Vietnam să păstreze în seiful din camera de hotel o copie a pașaportului. Legislația vietnameză prevede obligativitatea ca cetățenii străini să dețină asupra lor pașaportul. Acesta poate fi solicitat, pentru control, de reprezentanții Ministerului Securității Publice. ATENȚIE! **Neprezentarea pașaportului se pedepsește cu amendă.**

**Atenție!** În R.S. Vietnam **pașapoartele temporare** sunt acceptate de autorități **numai pentru ieșirea din țară, în cazul în care acest document a fost eliberat de Ambasada României la Hanoi.**

Oferirea de asistență consulară în afara orașului Hanoi se face cu dificultate, având în vedere distanțele mari între localități. În cazul unor incidente grave (accidente, tâlhării), care necesită intervenția imediată a autorităților, trebuie apelat **numărul de urgență al poliției: 113**.

Moneda națională în R.S. Vietnam este dong-ul vietnamez (VND) și este, în general, unica monedă acceptată pentru plăți în țară. În unele restaurante și hoteluri plățile se pot face în dolari SUA, nefiind necesar schimbul valutar. Se recomandă, însă, plata în moneda națională, deoarece este mai avantajoasă și mai sigură.

Este necesară prezentarea pașaportului pentru **schimbul valutar** și vă recomandăm să utilizați serviciile de schimb valutar ale băncilor și ale caselor de schimb valutar autorizate.

Este o cerință legală să aveți întotdeauna asupra dumneavoastră pașaportul. Acesta poate fi solicitat, pentru control, de reprezentanții Ministerului Securității Publice. Neprezentarea pașaportului se pedepsește cu amendă.

Recomandăm cetățenilor români să aibă asupra lor **o copie** (sau o fotografie în telefonul mobil)  **a asigurării medicale**. Aceasta va putea fi prezentată, în situații deosebite, reprezentanților unităților de primiri urgențe din cadrul spitalelor.

Reprezentarea diplomatică și consulară a României în R.S. Vietnam este asigurată de **Ambasada României la Hanoi**.

În situații de urgență, Ambasada României în R.S. Vietnam poate fi contactată la  **numărul de urgență 00 84 328 50 97 00.**

Recomandăm tuturor cetățenilor români să-și anunțe prezența în R.S. Vietnam la Ambasada României la Hanoi, fie prin intermediul platformei [**www.econsulat.ro**](http://www.econsulat.ro/), fie folosind adresa de e-mail hanoi.consul@mae.ro, comunicând următoarele date: nume, prenume, data nașterii, perioada șederii și numărul de telefon mobil.

**Vacanta placuta!**